OzLabs/hebrew-wiki-articles huggingface dataset:
אסטרומטריה

אסטרומטריה היא ענף באסטרונומיה המשמש למדידת מרחקים בין גרמי השמיים ולמדידת שינויי המיקום שלהם.

== היסטוריה ==
ההיסטוריה של האסטרומטריה קשורה לקטלוגי כוכבים, אשר נתנו לאסטרונומים נקודות התייחסות עבור גרמי השמיים כך שיוכלו לאתר את תנועותיהם, כבר בשנת 190 לפנה"ס השתמש היפרכוס בקטלוגי כוכבים קדומים יותר כדי לגלות את הנקיפה של כדור הארץ.

במאה ה־16 השתמש טיכו ברהה בכלי מדידה משוכללים, כגון מדי־זווית קיריים, כדי למדוד את מיקומי הכוכבים בצורה מדויקת ביותר (דיוק של כ־15 עד 35 ארקסק – 1/3600 המעלה).

בשנת 1729 ניסה ג'יימס בראדלי לראשונה בעולם למדוד פרלקסות בין כוכבים. אמנם לא הצליח להבחין בפרלקסות באמצעות הטלסקופ שלו, אך בכל זאת גילה את האברציה הכוכבית. עד המאה ה-19 נראו רק כ־60 פרלקסות כוכביות.

בשנים 1989–1993 לקח הלוויין "היפרכוס" של סוכנות החלל האירופית את האסטרומטריה צעד קדימה, הוא היה במקום בו הוא פחות הושפע מהכוחות המכניים של כדור הארץ ומההפרעות האופטיות של האטמוספירה שלו וכך יכול היה למדוד זוויות בשמיים, מיקומים ותנועות של כוכבים בדיוק חסר-תקדים.

== יישומים ==
מלבד מסגרת ההתייחסות שאסטרומטריה נותנת לאסטרונומים בעת דיווח על התצפיות שלהם, אסטרומטריה גם עוסקת בנושאים כמו מכניקה שמימית, דינמיקה כוכבית ואסטרונומיה גלקטית. 

טכניקות באסטרומטריה עוזרות לזהות עצמים כוכביים על פי תנועותיהם הייחודיות. אסטרומטריה היא צעד חשוב בסולם המרחקים הקוסמי משום שהיא מאפשרת לבסס מרחק של פרלקסות ביחס לכוכבים בגלקסיית שביל החלב ומחוצה לה. משתמשים באסטרומטריה למדידת קואורדינטות שמימיות, תנועות כוכבים וזוויות. 

ישנם שבטים באזור האוקיינוס השקט שמשתמשים באסטרומטריה ככלי ניווט כשהם מפליגים בים, הם יודעים את מיקום הכוכבים בלילה ומפליגים בלי שום מצפן או כלי ניווט אחר, רק התבוננות בכוכבים משמשת אותם ככלי לניווט בים. 

== סטטיסטיקות ==
חלק חשוב באסטרומטריה הוא תיקון שגיאות. פעמים רבות נתון מצב בו ישנה טעות חישובית, אשר מובילה לתוצאות שגויות. ניתן לצמצם את היווצרות השגיאות הללו על ידי שיפור הציוד ואיזון התוצאות.

כיום, רמת הדיוק במדידת זוויות כוכבים גדלה בקצב מהיר. אחת ממשימות החלל החשובות שמדדה בצורה חסרת-תקדים זוויות בחלל היא משימת "גאיה" של סוכנות החלל האירופאית. משימת חלל נוספת שהייתה אמורה למדוד זוויות בחלל בדיוק רב, אך בוטלה, היא משימת SIM של נאס"א.

== קישורים חיצוניים ==

* [http://www.planetary.org/explore/space-topics/exoplanets/astrometry.html Astrometry], באתר Planetary
*[http://www.scholarpedia.org/article/Astrometry Astrometry], באתר scholarpedia

קטגוריה:אסטרונומיה
ריצ'רד אברמסון

ריצ'רד אברמסון (באנגלית: Richard S. Abramson; 24 ביולי 1945 – 16 בינואר 2016) היה שחיין יהודי-אמריקאי, אלוף המכביה השישית (1961).

אברמסון היה נדבן ועסק רבות למען חיזוקה של מדינת ישראל וחיזוקו של העם היהודי. כיהן כנשיא מכון וושינגטון למדיניות המזרח התיכון משנת 2014.

== ביוגרפיה ==
אברמסון נולד וגדל במנהטן, בנם הצעיר של ג'ק ורות' אברמסון. הוא גדל במשפחה של שחיינים. אביו ג'ק, היה חבר בוועד האולימפי האמריקאי ומנהל המבחנים האמריקאים בשחייה, קפיצה למים וכדורמים לאולימפיאדת טוקיו (1964). שני אחיו הגדולים, אלן ודייוויד, היו שחיינים מצטיינים.

בתחרויות השחייה של המכביה השישית שנערכו בספטמבר 1961 זכה אברמסון בשתי מדליות, זהב וכסף. מדליית זהב, במשחה שליחים 4x200 מטר בשיא מכביה חדש של 8:46.3 דקות, לפני ישראל 9:23.3 דקות ודרום אפריקה (9:25.6 דקות). מדליית כסף, במשחה ל-1500 מטר חופשי בתוצאה של 19:33.2 דקות, אחרי אחיו דוד אברמסון שקבע שיא מכביה חדש של 18:45.4 דקות ולפני ג. סולטמן מדרום אפריקה (19:35.6 דקות). נוסף לכך, הוא סיים במקום חמישי במשחה ל-400 מטר חופשי בתוצאה של 4:54.9 דקות

בתחרויות השחייה של המכביה השביעית שנערכו באוגוסט 1965 סיים אברמסון במקום חמישי במשחה ל-200 מטר גב בתוצאה של 2:37.0 דקות.

== חייו האישיים ==
ב-1963 התגייס לאקדמיה של חיל האוויר האמריקני ליד קולורדו ספרינגס, קולורדו וב-1968 סיים אברמסון את לימודיו. הוא שירת בבסיס חיל האוויר בהנסקום ליד בוסטון עד שנת 1972. באותה שנה הוא קיבל תואר שני במנהל עסקים מבבסון קולג' בוולסלי, מסצ'וסטס.

במהלך המכביה השביעית הכיר אברמסון את כוכבת המכביה, האתלטית לוריין לוצוף מדרום אפריקה. שלוש שנים לאחר מכן הם נישאו ביוהנסבורג ואחר כך עברו להתגורר בארצות הברית.

אברמסון היה חבר בידידים האמריקאים של האוניברסיטה העברית בירושלים.

בשנת 2008 חצה אברמסון את תעלת למאנש במשחה שליחים עם חבריו ובשנת 2013 הוא הקיף בשחייה את מנהטן וכל זאת על מנת כדי לגייס כסף למחקר עבור מחלת מיאלומה נפוצה שבה לקה.

ב-17 בינואר 2016 נפטר אברמסון מהמיאלומה, בביתו שבמנהטן. הותיר אחריו שני ילדים, בת ובן ו-4 נכדים.

==קישורים חיצוניים==

* [https://www.bloomberg.com/news/articles/2016-01-19/richard-abramson-alliancebernstein-veteran-manager-dies-at-70 Richard Abramson, AllianceBernstein Veteran, Dies at 70], By Nancy Moran, Jan. 17 2016, Bloomberg 
* [https://www.youtube.com/watch?v=rTZjfxG6jCQ Tribute to Lorraine and Richard Abramson], באתר YouTube, 6 בדצמבר 2012 
* [https://www.youtube.com/watch?v=hVck7aK_aUA A Tribute to Former Institute President Richard Abramson], באתר YouTube, 12 במאי 2016 

== הערות שוליים ==

קטגוריה:אלופי המכביה: שחיינים
קטגוריה:נדבנים יהודים אמריקאים
קטגוריה:שחיינים יהודים אמריקאים
קטגוריה:אמריקאים שנולדו ב-1945
קטגוריה:אמריקאים שנפטרו ב-2016
רולס-רויס פנטום 6

רולס-רויס פנטום 6 - מבט לתא הנהג 
רולס-רויס פנטום 6 - קבריולה 

רולס-רויס פנטום 6 (באנגלית: Rolls-Royce Phantom VI) היא לימוזינה יוקרתית מתוצרת יצרנית רכבי היוקרה הבריטית רולס-רויס אשר יוצרו בין השנים 1968–1990.

בסך הכול יוצרו 374 יחידות, בגרסאות סדאן וקבריולה.

==גרסאות==

* סדאן - 4 דלתות (3 חלונות בכל צד)
* קבריולה - 4 דלתות (3 חלונות בכל צד)

==מנהיגים אשר רכשו "רולס-רויס פנטום 6"==
* אליזבת השנייה, מלכת הממלכה המאוחדת, (בבעלותה שתי יחידות של הדגם). עד שנת 2002 נחשב דגם ה"רולס-רויס פנטום 6" לרכב השרד המלכותי של בריטניה. בשנת 2002 החליף את הדגם בנטלי סטייט לימוזינה ("Bentley State Limousine"), אשר יוצר על ידי חברת בנטלי.
* מוחמד רזא שאה פהלווי (השאה האחרון של איראן)
* "Rolls-Royce Cloudesque" - נרכשו שלוש יחידות של הדגם על ידי הסולטן של בורונדי בין השנים 1995–1997. הדגם היה קרוי גם "רולס-רויס פנטום 7" (דגם ארוך יותר).

== תמונות ==
<gallery>
Rolls-Royce Phantom VI Limousine.jpg|רולס-רויס פנטום 6
Rolls Royce Phantom IV (4787190120).jpg|רולס-רויס פנטום 6
Rolls-Royce Phantom VI in BMW-Museum in Munich, Bayern.JPG|רולס-רויס פנטום 6
Paris - Bonhams 2013 - Rolls-Royce Phantom VI limousine - 1969 - 004.jpg|רולס-רויס פנטום 6, שנת 1969
</gallery>

==ראו גם==
* רולס-רויס
* הנרי רויס
* רולס-רויס 10 כ"ס
* רולס-רויס V-8 (1905) 
* רולס-רויס 30 כ"ס
* רולס-רויס סילבר גוסט
* רולס-רויס 15 כ"ס
* רולס-רויס 20 כ"ס
* רולס-רויס 20-25 כ"ס
* רולס-רויס 25/30 כ"ס
* רולס-רויס ריית (1938)
* רולס-רויס פנטום 1
* רולס-רויס פנטום 2
* רולס-רויס פנטום 3
* רולס-רויס פנטום 4
* רולס-רויס פנטום 5
* רולס-רויס סילבר דאון
* רולס-רויס קמארג' 
* רולס-רויס סילבר סראף
* רולס-רויס ריית (2013)
* רולס-רויס פנטום 8
* לימוזינה

==קישורים חיצוניים==

* 
* [https://www.youtube.com/watch?v=_qGnpQWKWWc רולס-רויס פנטום 6 ] (2:03 דקות), יו-טיוב
קטגוריה:מכוניות שרד
קטגוריה:לימוזינה
קטגוריה:דגמי מכוניות שהושקו ב-1968
פנטום 6
קטגוריה:מכוניות בריטיות
קטגוריה:מכוניות ומרכבות אליזבת השנייה
אולן ווקר

אולן ווקר (באנגלית: Olene Walker; 15 בנובמבר 1930 - 28 בנובמבר 2015) הייתה פוליטיקאית אמריקאית והאישה היחידה שכיהנה כמושלת יוטה. היא הושבעה לתפקיד המושלת ב-5 בנובמבר 2003, כמה ימים לפני יום הולדתה ה-73. ווקר הייתה חברת המפלגה הרפובליקנית.

== ביוגרפיה ==
אולן ווקר נולדה ב-15 בנובמבר 1930 בשם אולן סמית בעיר אוגדן . לאביה קראו תומאס אול (Ole) ולאמה קראו נינה (לבית הדלי). את השכלתה התיכונית רכשה בתיכון "וובר". ווקר קיבלה תואר ראשון, תואר שני, ודוקטורט מאוניברסיטת בריגהאם יאנג, אוניברסיטת סטנפורד ואוניברסיטת יוטה בהתאמה.

ווקר הייתה חברה בבית המחוקקים של יוטה במשך שמונה שנים. במהלך כהונתה בבית המחוקקים, ווקר שימשה כמצליפה. היא הייתה סגנית מושל יוטה במשך עשור, בשנים 2003-1993. היא ייסדה את קרן החינוך "סולט לייק" והייתה המנהלת שלו. היא הייתה מנהלת המחלקה לפיתוח הקהילתי ביוטה ויושבת ראש NLGA, איגוד מקצועי ללא כוונת רווח של סגני מושלים מכלל ארצות הברית. כמו כן, היא כיהנה בעוד מספר תפקידים פוליטיים זוטרים.

בשנת 2003, מינה נשיא ארצות הברית ג'ורג' ווקר בוש את מושל יוטה מייק לויט לתפקיד ראש הסוכנות להגנת הסביבה. לשם כך עזב לויט את תפקידו כמושל, וסגניתו, ווקר, החליפה אותו בתפקיד. היא השלימה את כהונתו וכיהנה עד ה-3 בינואר 2005. זמן קצר לאחר שנבחרה לתפקיד מושלת יוטה, בחרה ווקר בחבר בית המחוקקים של יוטה לשעבר, גייל מקקני לתפקיד סגן המושל. היא הושבעה לתפקיד ב-5 בנובמבר 2003 על ידי נשיאת בית משפט העליון של יוטה, כריסטין דורהאם. ווקר היא האישה הראשונה והיחידה (נכון לגבי 2017) שכיהנה בתפקיד זה.

בשנת 2004 ווקר לא הצליחה להיבחר למועמדת הרפובליקנית למושלות יוטה. במקומה נבחר ג'ון האנטסמן למועדות הרפובליקנית למושלות יוטה. חברי הוועידה הרפובליקנית שבחרו את נציגם למושלות יוטה הגנו על בחירתם בטענה שרבים מהם כבר התחייבו להצביע למועמדים אחרים, שכן ווקר לא כיהנה זמן רב כמושלת יוטה לפני ועידת המפלגה.

האנטסמן הצליח להיבחר למושלות יוטה ברוב של 57% מכלל הקולות, כשהוא מביס את המועמד הדמוקרטי לתפקיד סקוט מת'סון הבן.

בשנת 2012 ווקר הקימה את מכון מחקר על שמה העוסק בפוליטיקה ובשירות ציבורי באוניברסיטת וובר.

ווקר הייתה נשואה למיירון ווקר, להם היו שבעה ילדים. היא השתייכה לכנסייה המורמונית.

אולן ווקר מתה ממוות טבעי בסולט לייק סיטי ב-28 בנובמבר 2015.

== ראו גם ==
* פוליטיקה של ארצות הברית

== קישורים חיצוניים ==
* 
* 
* 

== הערות שוליים ==

2017 03
קטגוריה:מושלי יוטה
קטגוריה:מושלות מדינות ארצות הברית מהמפלגה הרפובליקנית
קטגוריה:מושלי מדינות ארצות הברית מהמפלגה הרפובליקנית
קטגוריה:בוגרות אוניברסיטת בריגהאם יאנג
קטגוריה:בוגרי אוניברסיטת בריגהאם יאנג
קטגוריה:סגני מושלי יוטה
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:בוגרות אוניברסיטת יוטה
קטגוריה:בוגרי אוניברסיטת יוטה
קטגוריה:אמריקאיות שנולדו ב-1930
קטגוריה:אמריקאים שנולדו ב-1930
קטגוריה:אמריקאיות שנפטרו ב-2015
קטגוריה:אמריקאים שנפטרו ב-2015
דייוויד דפטולה

דייוויד א. דפטולה (באנגלית: David A. Deptula) הוא לוטננט גנרל אמריקאי יוצא חיל האוויר של ארצות הברית.

==ראשית חייו==
דפטולה נולד וגדל בדייטון, אוהיו. הוא בוגר תואר ראשון במדעים ותואר שני בהנדסת מערכות מטעם אוניברסיטת וירג'יניה. במהלך לימודיו השלים קורס קצינים במסגרת העתודה האקדמית של חיל האוויר של ארצות הברית והוסמך כסג"ם.
==קריירה==
לאחר לימודיו, בשנת 1976, התגייס דפטולה לחיל האוויר של ארצות הברית והשלים קורס טיס כטייס קרב. לאחר מכן שירת במספר תפקידי פיקוד ומטה והיה אמון על תכנון המתקפה האווירית במלחמת המפרץ ובמלחמת עיראק. בתפקידו האחרון שימש כסגן ראש המטה של חיל האוויר של ארצות הברית לענייני מודיעין. בשנת 2010 סיים את שירותו ופרש לגמלאות.
==קישורים חיצוניים==
* [http://www.geektime.co.il/all-you-should-know-about-rq-170-sentinel/ נשק העתיד: הצצה לארסנל החמקנים החדש של המערב שסייע לחסל את בן לאדן], מדע פופולרי, 05.03.2015.
==הערות שוליים==

קטגוריה:גנרלים בחילות האוויר של צבא ארצות הברית
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:אנשי הכוחות המזוינים של ארצות הברית במלחמת אפגניסטן
בנטלי סטייט לימוזינה

בנטלי סטייט לימוזינה

 בנטלי סטייט לימוזינה (Bentley State Limousine) היא מכונית יוקרה מסוג לימוזינה אשר נבנתה בשנת 2002 על ידי יצרנית מכוניות הפאר הבריטית בנטלי, עבור אליזבת השנייה, מלכת הממלכה המאוחדת לרגל "יובל הזהב" של המלכה בשנת 2002. יוצרו שתי יחידות בלבד.

דגם ה"בנטלי סטייט לימוזינה" נבחר לרכב הרשמי של בית המלוכה, והחליף את דגם הרולס-רויס פנטום 6.

שווי כל דגם מוערך בכ-10,000,000 לירות שטרלינג.

== תמונות ==
<gallery>
קובץ:2008 Bentley State Limousine Queen.jpg|בנטלי סטייט לימוזינה - מכונית המלך
קובץ:2002 Bentley State Limousine driver.jpg|בנטלי סטייט לימוזינה - מבט לתא הנהג
קובץ:Queens Bentley displaying lights.jpg|בנטלי סטייט לימוזינה - מכונית המלך
קובץ:20150623 Queen in Berlin IMG 5568 by sebaso.jpg|בנטלי סטייט לימוזינה
קובץ:Hield Bentley Interior.jpg|בנטלי סטייט לימוזינה - מבט לתוך הרכב
קובץ:QueenII-2004-AMvT.jpg|בנטלי סטייט לימוזינה (בתמונה: יורדים מגרם המטוס אליזבת השנייה, מלכת הממלכה המאוחדת ובעלה הנסיך פיליפ, דוכס אדינבורו)
קובץ:2002 Bentley State Limousine rear.jpg |בנטלי סטייט לימוזינה
קובץ:20150623 Queen Eskorte A111 Tegel Nord IMG 5603 by sebaso.jpg |בנטלי סטייט לימוזינה
</gallery>

==ראו גם==
* בנטלי
* לימוזינה
* רולס-רויס פנטום 6
* אליזבת השנייה, מלכת הממלכה המאוחדת

==קישורים חיצוניים==

* [http://www.rrab.com/bgoldjub.htm Bentley Golden Jubilee (2002): Bentley State Limousine for H.M. The Queen], באתר Rolls-Royce and Bentley

קטגוריה:בית וינדזור
קטגוריה:לימוזינה
קטגוריה:מכוניות שרד
קטגוריה:דגמי מכוניות שהושקו ב-2002
קטגוריה:מכוניות ומרכבות אליזבת השנייה
קטגוריה:מכוניות בריטיות
סטייט לימוזינה
האח הגדול (תוכנית טלוויזיה שוודית)

האח הגדול שוודיה (בשוודית: Big Brother Sverige), הייתה הגרסה השוודית של תוכנית הריאליטי האח הגדול, אשר שודרה בין השנים 2000 ל-2004 ב-Kanal 5 במשך ארבע עונות. עונות חדשות של הסדרה שודרו ב-2011 ו-2012, ואז שוב ב-2015.

מאחר שהגרסה השוודית הייתה בין הראשונות ששודרו בסדרה העולמית, נצפו בעונה הראשונה שלה מספר חידושים, כמו הכנסת משתתף שלושה ימים לאחר השאר, עימותים על רקע מין וכדומה.

== סיכום העונות ==
{| class="wikitable" style="text-align: right; width: 80%; font-size: 95%; line-height: 20px; margin-bottom: 10px;"
! סדרה 
! תאריך ההשקה 
! תאריך סיום 
! ימים 
! מספר משתתפים
! המנצח 
! פרס כספי 
! מגיש
|-
|האח הגדול 2000 
| 4 בספטמבר 2000 
| 15 בדצמבר 2000 
| 103 
| 13 
| אנג'ליקה פריי
|500,000 קרונות
| אדם אלסינג
|-
|האח הגדול 2002 
| 26 בינואר 2002 
| 13 במאי 2002 
| 108 
| 15 
| אולריקה אנדרסון 
|500,000 קרונות
| אדם אלסינג
|-
|האח גדול 2003 
| 25 בינואר 2003 
| 11 במאי 2003 
| 107 
| 13 
| דנה סורנסן
|500,000 קרונות
| אדם אלסינג
|-
|האח הגדול 2004 
| 23 בינואר 2004 
| 10 במאי 2004 
| 109 
| 17 
| קרולינה גינינג
|500,000 קרונות
| אדם אלסינג
|-
|האח הגדול 2011 
| 19 בפברואר 2011 
| 4 ביוני 2011 
| 107 
| 27 
| סיימון דניאלסון
|500,000 קרונות
| גריי פורסל
|-
|האח הגדול 2012 
| 19 בפברואר 2012 
| 3 ביוני 2012 
| 106 
| 22 
| האנה ג'והנסון 
|500,000 קרונות
| גריי פורסל
|-
|האח הגדול 2015 
| 11 באוקטובר 2015 
| 20 בדצמבר 2015 
| 70 
| 19 
| כריסטיאן סאלסטרום
|1,000,000 קרונות
| אדם אלסינג
|}

== ביקורת ==
אדם אלסינג, מנחה התוכנית ברוב שנותיה
התוכנית נתקלה בביקורת עזה כלפי המתירנות שלה. נטען כי ההפקה מעודדת עירום, בין היתר על ידי צילום במקלחות ובכך שהמקלחות חשופות לחלוטין למצלמות ללא וילון שיסתיר את המתרחצים, וכן שאינה מצנזרת כשיש צורך בכך, דבר שאינו תואם הן את מטרת התוכנית והן את קהל צופיה. מקרי קצה כמו תקיפה מינית שאירעו בתוכנית הגבירו קולות אלה.

==קישורים חיצוניים==
*

*
*[http://www.celebskin.org/phpbb/viewtopic.php?f=36&t=13004&sid=1ab087b4c073fe7750eeb535d900df1a אתר העוקב אחר מקרי העירום באח הגדול שוודיה]

== הערות שוליים ==

קטגוריה:האח הגדול (טלוויזיה)
קטגוריה:תוכניות מציאות שוודיות
מחיית שבעה עממים

מחיית שבעה עממין היא מצוות עשה מהתורה למלחמה בשבעת העממים שישבו בארץ ישראל בתקופת ההתנחלות. העמים שגרו בארץ בתקופת יציאת מצרים על פי המקרא הם: הכנעני, החיתי, החיוי, האמורי, הפריזי, היבוסי, והגרגשי.

==מקור המצוה==
מקור המצווה מופיע בספר דברים: .

==טעם המצוה==
הרמב"ם כותב כי התורה סמכה את האיסור של "לא תחיה כל נשמה" לאזהרה "למען אשר לא ילמדו אתכם לעשות ככל תועבתם אשר עשו לאלהיהם וחטאתם לה' אלהיכם" להזהר כי אין לחשוב שמחיית עמים אלו היא אכזריות או שאיפת נקמה אלא היא חשובה כפעולה שמחייבת אותה "המחשבה האנושית" לסלק כל מי שסטה מדרכי הצדק. גם המשך חכמה הרחיב את הדיבור בנימוקי מצווה זו וקשר את המצווה אל ברכת ה' לאברהם כי יירש זרעו את שער אויביו ולמרות כן לא יתדבק בזרעו מידת האכזריות:

== קבלה שלא לעבוד עבודה זרה ==
הרמב"ן והרמב"ם אמרו שאם עיר מאחד משבעת העממין קיבלו על עצמם שלא לעבוד עבודה זרה ושבעת מצוות בני נוח אסור להרוג אותם, ולא רק זה אלא שחייבים לקרוא להם לשלום לפני שנלחמים איתם כמו שאר אומות, אבל שיטת הרש"י שבשבעת העממין הגרים בארץ ישראל בשונה משאר האומות גם אם הם מקבלים עליהם שלא לעבוד עבודה זרה לא מקבלים אותם מכיוון שהם עושים זאת רק מיראה, אמנם אחד משבעת האומות שגר מחוץ לארץ ישראל עם אומה אחרת אם מקבל על עצמו ביחד איתם שבעת מצווה בני נוח לא הורגים אותו.

==המצווה בימינו==
על פי הרמב"ם המצווה מוגדרת כ"נוהגת לדורות" משום שהיא אינה מוגבלת לזמן מסוים, אלא כל זמן שעממים אלה קיימים חובה להכריתם, אך מכיוון שכבר נכרת זכרם של אותם עממים, אינה מיושמת בפועל.

== ראו גם ==
*מחיית זכר עמלק
*שבעת העממים
*מצוות ירושת ארץ ישראל

== לקריאה נוספת ==
* הרב משה אושפיזאי, מלחמת מנע - רשות או חובה?, תחומין ד, מכון צומת, אלון שבות, תשמ"ג, עמ' 90
* 

==הערות שוליים==

קטגוריה:הלכות צבא ומלחמה
קטגוריה:רצח עם
קטגוריה:תרי"ג מצוות
קטגוריה:עמי כנען
קטגוריה:חתים
קטגוריה:מצוות עשה
קטגוריה:מצוות התלויות בארץ
קטגוריה:פרשת ואתחנן
קטגוריה:ארץ ישראל ביהדות
רוברט בראון (קצין)

רוברט ברוקס בראון (באנגלית: Robert Brooks Brown; נולד ב-14 באפריל 1959) הוא קצין בדימוס בדרגת גנרל. שירת כמפקד כוחות צבא ארצות הברית בפיקוד האוקיינוס השקט.

==ביוגרפיה==
בראון גדל בגרוס פוינט וודס שבמישיגן והצטיין בנעוריו בענפי ספורט שונים. למד באקדמיה הצבאית של ארצות הברית בה היה חבר בנבחרת הכדורסל של המוסד, ב-1981 סיים תואר ראשון והתגייס לצבא ארצות הברית. 

שירת כמפקד מחלקת חי"ר ממוכן וסגן מפקד פלוגה בבסיס פורט קרסון בקולורדו. פיקד על פלוגה בגדוד הרביעי של רגימנט החי"ר העשירי בדיוויזיית החי"ר הרביעית. לאחר קורס קציני שריון מתקדם ולימודי תואר שני מילא תפקידי הדרכה. ב-1992 הוצב בהוואי שימש קצין תכנון וסגן קצין מבצעים במפקדת כוחות הצבא של פיקוד האוקיינוס השקט. שימש סגן מפקד הגדוד הראשון בחטיבה 21 של דיוויזיית הרגלים ה-25 ובמסגרת זו השתתף בכוח ההתערבות הצבאית בהאיטי לאחר ההפיכה הצבאית במדינה. שירת בענף חי"ר בפיקוד כוח האדם של הצבא, כעוזר לסגן ראש מטה צבא ארצות הברית ובמחלקת התכנון במטה הצבא.

בשנים 1998–2000 פיקד על גדוד חי"ר ממוכן - הגדוד השני בחטיבת הפרשים החמישית של דיוויזיית הפרשים הראשונה, ונשלח עמו לבוסניה כחלק מכוח הייצוב הרב-לאומי. 

ב-2002 מונה למפקד חטיבה 1 דיוויזיית הרגלים ה-25 ובשנים 2004–2005 פיקד עליה במלחמת עיראק. בתפקידו הבא שירת כעוזר למפקד כוחות הצבא בפיקוד האוקיינוס השקט. 

ב-2008 הוצב פעם נוספת בעיראק הפעם כסגן מפקד דיוויזיית הרגלים ה-25. ב-2010 מונה לראש מטה מפקד כוחות הצבא בפיקוד אירופה ונאט"ו. בתפקידו הבא שירת כמפקד המרכז למצוינות בתמרון בפורט בנינג המשתייך לפיקוד האימונים וההדרכה. ביולי 2012 מונה למפקד קורפוס I ולמפקד בסיס הכוחות המשולבים לואיס-מקורד במדינת וושינגטון. בפברואר 2014 מונה למפקד מרכז האימונים המשולב וסגן מפקד פיקוד האימונים וההדרכה. 

באפריל 2016 קודם לדרגת גנרל ומונה למפקד כוחות צבא ארצות הברית בפיקוד האוקיינוס השקט. הוא שירת בתפקיד עד פרישתו בנובמבר 2019.

בראון בעל תואר שני בטכנולוגיית הוראה מאוניברסיטת וירג'יניה, תואר שני לימודי ביטחון לאומי ואסטרטגיה צבאית מהמכללה הלאומית למלחמה. נשוי לפטי ואב לשלוש בנות.

==קישורים חיצוניים==

* [http://usacac.army.mil/sites/default/files/documents/bios/cac-commanding-general.pdf ביוגרפיה] באתר צבא ארצות הברית
* [http://www.allgov.com/news/appointments-and-resignations/commander-us-army-combined-arms-center-who-is-robert-brown-140921?news=854311 Commander, U.S. Army Combined Arms Center: Who Is Robert Brown?]
* [http://www.nwguardian.com/2012/07/05/13482_get-to-know-lieutenant-general.html Get to know: Lieutenant General Robert Brooks Brown], nwguardian.com, 5 ביולי 2012

קטגוריה:גנרלים בצבא ארצות הברית
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הקורפוס הראשון של צבא ארצות הברית
קטגוריה:בוגרי האקדמיה הצבאית של ארצות הברית
קטגוריה:בוגרי האוניברסיטה לביטחון לאומי
קטגוריה:אמריקאים שנולדו ב-1959
מסורת בניית כינורות בקרמונה

מסורת בניית כינורות בקרמונה היא צורה עתיקה של אומנות ומלאכת מחשבת, המאפיינת את העיר קרמונה שבאיטליה, שם נבנים כלי קשת, כגון כינורות, ויולות, צ'לי וקונטרבסים. מאז המאה ה-16
"אומנות בניית הכינורות המסורתית בקרמונה" (ששמה הרשמי באיטלקית הוא: "Saperi e saper fare liutario della tradizione cremonese") הוכרזה ב-2012 מורשת תרבותית בלתי מוחשית במיזם "יצירות מופת שאינן מוחשיות" של ארגון אונסק"ו, במושב השביעי של הוועדה הבין-ממשלתית בפריז.

== טכניקה ==
כלי קשת אפשר לבנות בשיטות שונות, אבל בוני הכינורות של קרמונה פיתחו טכניקה, הנחשבת לייחודית בעולם.
"תיבת האוצרות" במוזיאון הכינורות בקרמונה
כל כלי מיוצר בעבודת-יד, ומורכב מלמעלה מ-70 חתיכות עץ שונות זו מזו בתבניתן. כל חלק של כינור חדש מחייב טכניקה מיוחדת לו, שבונה הכינור מתאים שוב ושוב בהתאם לתגובה האקוסטית של כל חתיכת עץ: מסיבה זו, לעולם לא תיתכן זהות גמורה בין שני כינורות. כל חלק של הכינור חייב להיבנות מסוג מסוים של עץ, שנבחר בקפדנות והוכשר בתהליך ייבוש טבעי, כך שאין אפשרות לזרז את הכנתו או לבצע אותה באופן מלאכותי. 
סדנה של בונה כינורות בקרמונה

בייצור הכינור המסורתי של קרמונה, אין אפשרות להשתמש באיזה שהוא חלק תעשייתי או תעשייתי-למחצה, ואסור גם לצבוע אותו בריסוס. לכאורה, נדמה שרבים מן הרכיבים היסודיים של כלי הנגינה נועדו לקישוט בלבד, אך למעשה הם ממלאים תפקיד חשוב ביותר בהגברת הצליל לעוצמה הרצויה, או בהגנת הכלי משברים אקראיים: זהו מאפיין כפול של יצירת הכינורות הראשונים.

בונה הכינורות מלווה את תהליך בניית הכינור באופן אישי, בכל שלב ושלב, החל באילן וכלה בכלי המוגמר. מסיבה זו, בונה כינורות בקרמונה יכול לייצר לא יותר מ-3 עד 6 כינורות בשנה.

בניית הכינורות המסורתית דורשת בקיאות מושלמת בכל החומרים הטבעיים ובטכניקות הייחודיות הנמסרות מדור לדור באמצעות מילים, מחוות והרגלים מאז המאה ה-16, אז הייתה בניית הכינורות בקרמונה לפופולרית, הודות למיומנויות של בית אמאטי, שאותן שיפרו ושכללו סטרדיווארי, גוארנרי וברגונצי.

== הגנה ==
המסורת העתיקה של בניית כינורות בקרמונה נתונה להגנתם של גופי פיקוח: קונסורציום בוני הכינורות של סטרדיווארי ואיגוד בוני הכינורות האיטלקי, המייצג יותר מ-140 אומנים. נוסף לכך, "בית הספר הבינלאומי לבניית כינורות של קרמונה" (Scuola Internazionale di Liuteria di Cremona) נוסד בקרמונה ב-12 בספטמבר 1938.

אחרי ההכרזה של אונסק"ו, נפתח בשנת 2013 מוזיאון הכינור החדש בארמון האמנויות (Palazzo dell'Arte) בקרמונה, מחודש ומשופץ במלואו וכולל אולם חדש להאזנה למוזיקה, המנוגנת בכלים עתיקים וחדשים שנוצרו בקרמונה.

== ראו גם ==
* קרמונה
* אנטוניו סטרדיווארי
* ג'וזפה גוארנרי
* ניקולו אמאטי
* משפחת ברגונצי

== קישורים חיצוניים ==

<div class="mw-content-ltr">
*
* 
*
*[https://www.bbc.com/culture/article/20200707-the-dark-future-for-the-worlds-greatest-violin-makers The dark future for the world’s greatest violin-makers], from the BBC
</div>
* 

==הערות שוליים==

כינור סטראדיוואריוס
מוזיאון הכינור

קטגוריה:בוני כלי קשת איטלקים
קטגוריה:איטליה: תרבות
קטגוריה:כלי נגינה
ביל ויולה

תערוכה של ביל ויולה, פירנצה, 8 במרץ 2017
ביל ויולה (באנגלית: Bill Viola; 25 בינואר 1951 – 12 ביולי 2024) היה אמן וידאו ארט אמריקאי, שהשתמש בעבודתו באמצעים אמנותיים כמו אלקטרוניקה, קול וטכנולוגיה חזותית בניו מדיה. עבודתו התמקדה ברעיונות העומדים מאחורי חוויות אנושיות כגון לידה, מוות והיבטים שונים של מודעות<ref name=":0"></ref>.

ויולה נולד בקווינס, ניו יורק. ב–1973 סיים את לימודיו במחלקה לאמנויות יפות באוניברסיטת סירקיוז<ref name=":0" />.

ויולה היה מחלוצי תחום הווידאו ארט וכונה "הרמברנדט של עידן הווידאו"<ref name=":0" />.

נפטר ב-12 ביולי 2024<ref name=":0" />.

==קישורים חיצוניים==

* 
*[https://www.tate.org.uk/art/artists/bill-viola-2333 ביוגרפיה של ביל ויוליה] 

== הערות שוליים ==

קטגוריה:ניו יורק: אישים
קטגוריה:אמני וידאו ארט אמריקאים
קטגוריה:בוגרי אוניברסיטת סירקיוז
קטגוריה:אמריקאים שנולדו ב-1951
קטגוריה:אמריקאים שנפטרו ב-2024
קרלטון אוורהארט

קרלטון אוורהארט השני (באנגלית: Carlton D. Everhart II) הוא קצין בדימוס בדרגת גנרל בחיל האוויר של ארצות הברית, בתפקידו האחרון שירת כמפקד פיקוד התובלה של החיל.

==ביוגרפיה==
אוורהארט סיים ב-1983 לימודי תואר ראשון בווירג'יניה טק במסגרת מלגה להכשרת קציני מילואים של חיל האוויר. הוא התגייס לחיל האוויר ושירת כטייס מטוסי תובלה.

בשנים 1998–2000 שימש עוזר לענייני חיל האוויר לנשיא ארצות הברית. בשנים 2000–2001 פיקד על טייסת התובלה 475, טייסת מטוסי לירג'ט C-21 להטסת בכירים. באוגוסט 2003 מונה למפקד להק המבצעים של כנף 374 בבסיס יוקוטה ביפן, בתפקיד זה פיקד על כנף המשלוח האווירי 386 שנשלחה לדרום-מערב אסיה. ביולי 2005 מונה לסגן מפקד כנף התובלה 97 ושלושה חודשים אחר כך מונה למפקד הכנף. מילא שורה של תפקידי מטה ופיקוד בארצות הברית ובאפגניסטן.

באפריל 2012 מונה לסגן מפקד חיל האוויר השלישי בבסיס רמשטיין שבגרמניה, במהלך כהונתו נחשף כי מפקד חיל האוויר השלישי טייח פרשת הטרדה מינית, הוא נאלץ לפרוש מתפקידו ובפברואר 2014 מונה אוורהארט למחליפו. ביוני 2014 קודם לדרגת לוטננט גנרל ומונה למפקד חיל האוויר ה-18.

באוגוסט 2015 קודם לדרגת גנרל ומונה למפקד פיקוד התובלה האווירית של חיל האוויר, הוא שירת בתפקיד עד ספטמבר 2018.

במהלך שירותו צבר מעל 4,700 שעות טיסה, על מטוסי T-37 טוויט, T-38 טאלון, בואינג KC–135, בואינג C-17, מקדונל דאגלס C-9, לוקהיד C-130 הרקולס, C-5 גלקסי, לירג'ט C-21, גאלפסטרים C-37,T-1A ג'ייהוק ומסוקי בל UH-1N.

אוורהארט נשוי למישל ואב לארבע בנות.
==קישורים חיצוניים==

*[http://www.af.mil/AboutUs/Biographies/Display/tabid/225/Article/108400/general-carlton-d-everhart-ii.aspx ביוגרפיה] באתר חיל האוויר של ארצות הברית
*[http://www.jbsa.mil/News/News/Article/463698/aetc-colonel-promoted-to-general/ AETC colonel promoted to general]

קטגוריה:אמריקאים שנולדו ב-1961
קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של חיל האוויר
קטגוריה:טייסי חיל האוויר של ארצות הברית
קטגוריה:מעוטרי כוכב הארד
קטגוריה:מעוטרי מדליית האוויר
קטגוריה:בוגרי אוניברסיטת וירג'יניה טק
קטגוריה:בוגרי אוניברסיטת ארקנסו
קטגוריה:מפקדי פיקוד התובלה של חיל האוויר של ארצות הברית
קודי כריסטיאן

קודי אלן כריסטיאן (באנגלית: Cody Allen Christian; נולד ב-15 באפריל 1995) הוא שחקן אמריקאי. ידוע בעיקר בשל דמותו של מייק מונטגומרי בסדרת הנוער "שקרניות קטנות" <small>(2010–2015)</small>, בתור ת'יאו רייקן בסדרה העל-טבעית "זאב צעיר" <small>(2015–2017)</small> ובשל הופעתו בתור אשר אדמס בדרמת הספורט "All American" <small>(2018–הווה).</small>

== ביוגרפיה ==
כריסטיאן נולד בפורטלנד, מיין לאם אינדיאנית, שם הוא גדל בשמורה מקומית. אמו של כריסטיאן החלימה מסרטן השד, והוא יצא בקמפיין לגיוס כסף למחקר סרטן השד.

== קריירה ==
בין השנים 2010–2015 כריסטיאן גילם את מייק מונטגומרי, אחיה הצעיר של אריה מונטגומרי, בגילומה של לוסי הייל בסדרת הנוער הפופולרית של רשת Freeform "שקרניות קטנות" בעונות 1–2, 4–5 וכוכב אורח בעונה השישית. הוא זכה לתהילה נוספת כאשר השתתף בתפקידי אורח בסדרות הטלוויזיה "האנטומיה של גריי" ו"דם אמיתי". בשנת 2013 שיחק בסרט "משחקי למות מרעב", פרודיה לסרט "משחקי הרעב". 

בשנת 2015 הצטרף לקאסט העונה החמישית של סדרת הדרמת העל-טבעית לנוער "זאב צעיר" ברשת MTV, בגילומו של תיאו רייקן. ב-2016 שב לגלם את דמות זו גם בעונה השישית של הסדרה. 

משנת 2018, כריסטיאן משחק בדרמת הספורט של The CW, "All American" בגילומו של אשר אדמס. 

ב-2019 הוציא מספר שירי ראפ בערוץ היוטיוב שלו, כולל "Hills", "Drippin", "Almost", "Blessed" ו-"Vacation".

== פילמוגרפיה ==
=== סרטים ===
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2009
|המחליפים
|ילד
|
|-
|2011
|להרוג את האירי 
|דני גרין הצעיר
|
|-
|2013
|משחקי למות מרעב <small>(אנ')</small>
|פיטר מאלרקסי
|
|-
|2015
|Killing Animals
|רוברטו
|
|-
|2016
|Submerged 
|דילן
|
|-
|2018
|אומה של רוצחים
|ג'וני
|
|-
|2021
|Notorious Nick
|ניק ניווול <small>(אנ')</small>
|
|-
|2023
|Jump Out
|ריזאל
|
|}
*

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2007
|State of Mind
|אדם
|פרק: "Between Here and There"
|-
|בחזרה אליכם
|זנדר טאקר
|פרק: "Gracie's Bully"
|-
|2008
|דם אמיתי
|ילד שצורח
|פרק: "Sparks Fly Out"
|-
|2010
|האנטומיה של גריי
|בראד ווקר
|פרק: "State of Love and Trust"
|-
|2010–2015
|שקרניות קטנות
|מייק מונטגומרי
|29 פרקים
|-
| rowspan="2" |2012
|מעבדה לכוחות על
|קוון
|פרק: "Crush, Chop, and Burn, Part I"
|-
|בגוף ההוכחה
|גרג לוקס
|פרק: "Home Invasion"
|-
| rowspan="2" |2013
|אוסטין ואלי 
|אליוט
|פרק: "Campers & Complications"
|-
|סופר נינג'ה
|פלינט פורסטר
|3 פרקים
|-
|2014
|תראו את אבא... <small>(אנ')</small>
|אוון
|פרק: "See Dad Roast the Toast"
|-
|2015–2017
|זאב צעיר
|ת'יאו רייקן
|תפקיד חוזר (עונות 6-5): 30 פרקים
|-
|2018–הווה
|All American 
|אשר אדמס
|תפקיד ראשי (5 עונות); 80 פרקים
|}

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמריקאים ממוצא אינדיאני
קטגוריה:אמריקאים שנולדו ב-1995
אריק הולקומב

הולקומב נואם
אריק ג'וזף הולקומב (באנגלית: Eric Joseph Holcomb; נולד ב-2 במאי 1968) הוא פוליטיקאי אמריקאי המכהן כמושל אינדיאנה ה-51 והנוכחי מטעם המפלגה הרפובליקנית. לפני שכיהן כמושל אינדיאנה, הוא היה סגן מושל אינדיאנה ה-51 תחת המושל מייק פנס, שכיהן אחר כך כסגן נשיא ארצות הברית. הולקומב החליף את סו אלספרמן, סגנית המושל הקודמת שהתפטרה מתפקידה על מנת לכהן כנשיאת מכללת אייבי טק. הולקומב ניצח את יריבו הדמוקרטי ג'ון גרג בבחירות למשרת מושל אינדיאנה ב-2016 כאשר זכה ב-51.4% מהקולות.

== ביוגרפיה ==
אריק הולקומב נולד ב-2 במאי 1968 באינדיאנפוליס שבאינדיאנה. הולקומב רכש את השכלתו התיכונית בתיכון "פייק" השוכן באינדיאנפוליס. לאחר לימודיו בתיכון, הוא למד לימודים גבוהים במכללת הנובר ממנה קיבל תואר ראשון באמנות. הוא למד שם ב-1990, והיה חבר באחוות "פאי גאמה דלתא". הוא שירת בצי האמריקאי כקצין מודיעין במודיעין צבאי במשך שש שנים. הוא הוצב בג'קסונוויל ובליסבון.

את פעילותו הפוליטית הראשונה החל כאשר עבד עבור ג'ון הוסטטלר, חבר בבית מחוקקים של אינדיאנה ב-1997. בשנת 2000 הולקומב התמודד לבית הנבחרים של אינדיאנה נגד ג'ון פרנץ, אך הפסיד לפרנץ.

ב-2003, הולקומב היה יועצו של מושל אינדיאנה מיץ' דניאלס. בשנת 2010 כיהן כראש המפלגה הרפובליקנית באינדיאנה, מפלגה שותפה של המפלגה הרפובליקנית. ב-2013 הוא התפטר מתפקידו כיו"ר המפלגה הרפובליקנית באינדיאנה והתמנה לראש המטה באינדיאנה של הסנאטור דן קואטס. כאשר קואטס הודיע הוא לא ירוץ לסנאט של ארצות הברית מטעם אינדיאנה בבחירות 2016, הולקומב הודיע על כוונתו לתפוס את מקומו של קואטס בסנאט של ארצות הברית, אך בהמשך פרש מהבחירות.

בפברואר 2016 פרש הולקומב מהמרוץ לסנאט. ימים ספורים לאחר מכן הודיעה סגנית המושל סו אלספרמן כי היא תתפטר מתפקידה, והמושל מייק פנס בחר בהולקומב להחליפה בתפקיד. הוא הושבע לתפקיד סגן המושל ב-3 במרץ 2016. ב-15 ביולי 2016, פנס נבחר על ידי דונלד טראמפ לשמש כסגנו אם טראמפ ייבחר לתפקיד נשיא ארצות הברית. לשם כך עזב פנס את תפקידו כמושל אינדיאנה, והולקומב התמודד בבחירות לתפקיד זה. ב-26 ביולי 2016 המפלגה הרפובליקנית בחרה בהולקומב להיות מועמדה בבחירות לתפקיד מושל אינדיאנה. בבחירות עצמן, הולקומב ניצח את המועמד הדמוקרטי ויושב ראש בית הנבחרים של אינדיאנה ג'ון גרג בבחירות למשרת מושל אינדיאנה כאשר זכה ב-51.4% מהקולות.

הולקומב הושבע לתפקידו ב-9 בינואר 2017. סגניתו היא סוזני קרוץ'.

הולקומב נשוי לג'נט ולהם אין ילדים. ג'נט מנהלת עסק משפחתי במחוז מדיסון שאינדיאנה.

== קישורים חיצוניים ==

* 

== הערות שוליים ==

קטגוריה:מושלי אינדיאנה
קטגוריה:פוליטיקאים אמריקאים
קטגוריה:ראשי סגל בארצות הברית
קטגוריה:קצינים וחוגרים יהודים בצי ארצות הברית
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי אינדיאנה
קטגוריה:בוגרי מכללת הנובר
קטגוריה:אמריקאים שנולדו ב-1968
דייוויד איגה

דייוויד איגה (באנגלית: David Ige; נולד ב-15 בינואר 1957) הוא פוליטיקאי אמריקאי מהמפלגה הדמוקרטית. איגה היה המושל השמיני של הוואי. בין השנים 1995–2014 היה איגה חבר בסנאט של הוואי. בבחירות 2014 בארצות הברית נבחר איגה למושל הוואי.

==ילדות וקולג'==
איגה נולד ב-15 בינואר 1957, כבן החמישי מתוך שש לטוקיו וצורו איגה, צאצאים למהגרים מיפן. איגה גדל בעיר פרל סיטי. אביו של איגה נלחם במלחמת העולם השנייה, הוא קיבל כאות הוקרה את כוכב הארד ואת לב הארגמן לאחר המלחמה החל אביו לעבוד כעובד פלדה, אמו של איגה עבדה כאחות.

איגה למד בבתי הספר הציבורים של פרל סיטי - בית הספר היסודי של פרל סיטי, חטיבת הביניים היילנדס ותיכון פרל סיטי. אף על פי שהתקבל ל-MIT איגה למד באוניברסיטת הוואי וסיים בה תואר בוגר אוניברסיטה בהנדסת חשמל.

באוניברסיטת הוואי, פגש איגה את אשתו לעתיד, דון. לזוג שלושה ילדים: לורן, איימי ומת'יו.

==קריירה פוליטית==
איגה החל את דרכו הפוליטית בבית הנבחרים של הוואי. מושל הוואי באותה תקופה, ג'ורג' אריושי, מינה את איגה לחבר בבית הנבחרים לאחר שאחד מחברי בית הנבחרים פרש במטרה להתמודד על משרת ראש עיריית הונולולו. בשנת 1995 נבחר איגה לסנאט של הוואי, הוא כיהן בסנאט של הוואי עד שנת 2014 אז מונה למושל הוואי. במהלך כהונתו בסנאט כיהן איגה כיושב ראש בתשע ועדות שונות. כמחוקק, הוא עסק במדינויות מידע וטלקומוניקציה.

===בחירות לסנט של הוואי - 2012===
דייוויד איגה ורעייתו דון
איגה ניצח בבחירות לסנט של הוואי שנערכו בשנת 2012 לאחר שניצח את המועמד הרפובליקני וחייל בחיל האוויר של ארצות הברית לשעבר מייק גרסו. גרסו היה הראשון שהתמודד בבחירות נגד איגה מאז 1998. איגה זכה ב-79.26 אחוז מהקולות (14,156 קולות) וגרסו זכה ב-20.74 אחוז מהקולות (3,705 קולות).

===בחירות למושלות הוואי - 2014===
בבחירות המקדימות של המפלגה הדמוקרטית התמודד איגה מול ניל אברקרומבי, המושל המכהן של הוואי. למרות שהוא לא היה המועמד המוביל איגה ניצח. איגה קיבל 67.35 אחוז מהקולות (157,050 קולות), אברקרומבי קיבל 31.52 אחוז מהקולות (73,507 קולות), מועמד אחר קיבל את הקולות הנותרים. זו הייתה הפעם הראשונה בהיסטוריה שמושל מכהן של הוואי מפסיד בבחירות המקדימות.

בבחירות למושלות הוואי התמודד איגה מול דיוק איונה, המועמד הרפובליקני, מופי האנמן, מועמד עצמאי ומועמד מהמפלגה הליברטריאנית. איגה ניצח בבחירות עם 49.45 אחוז מהקולות (181,106 קולות), איונה קיבל 37.08 אחוז מהקולות (135,775 קולות) והאנמן קיבל 11.72 אחוז מהקולות (42,934 קולות) יתר הקולות הלכו למועמד הליברטריאני.

===ההשבעה===
איגה הושבע כמושל השמיני של מדינת הוואי ב-1 בדצמבר 2014. סגן המושל שלו הוא שאן צוצהוי. איגה הוא הצאצא היפני השני שכיהן כמושל הוואי. 

נושא השבועה של איגה היה "מוקירים את העבר, מתכננים את יום המחר".

==קישורים חיצוניים==

* 

* [http://governor.hawaii.gov/ האתר הרשמי של איגה] 
* [http://www.davidige.org/ האתר הרשמי של הקמפיין של איגה למושלות הוואי] 
* [http://votesmart.org/candidate/3406/david-ige#.WNGWq4WcHIU איגה באתר הצבע בחוכמה] 
* [https://www.youtube.com/channel/UC0lxM5Gc2XzEvfIh-UwAxsA ערוץ היוטיוב הרשמי של איגה] 

==הערות שוליים==

קטגוריה:מושלי הוואי
קטגוריה:חברי בית המחוקקים המדינתי של הוואי
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת הוואי במנואה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1957
מוריץ פון ביסינג

גנרל-אוברסט מוריץ פרדיננד פרייהר פון ביסינג (; 30 בינואר 1844 – 18 באפריל 1917) היה גנרל גרמני ששימש כמושל הכללי של בלגיה במהלך מלחמת העולם הראשונה.

==ביוגרפיה==
===תחילת דרכו===
ביסינג נולד ב-30 בינואר 1844 בעיר אודר בלמנסדורף שבממלכת פרוסיה. כיום שם העיר רצימוב, והיא נמצאת בתחומי פולין המודרנית. ב-1865 התגייס ביסינג לצבא הפרוסי, ושרת בחיל הפרשים. ב-1886 לחם במלחמת אוסטריה–פרוסיה, ובין השנים 1870–1871 לחם במלחמת צרפת–פרוסיה. ב-1887 הועלה לדרגת מיור, ומונה לשלישו של נסיך הכתר וילהלם. ב-1897 עבר לחיל הרגלים וקיבל פיקוד על הדיוויזיה ה-29. ב-1901 הוא הועבר לפקד על הקורפוס ה-7, וב-1902 הועלה לדרגת גנרל חיל הפרשים. הוא פיקד על הקורפוס ה-7 עד פרישתו מהצבא ב-1907. לאחר פרישתו היה לשחקן טניס מצטיין, ושיחק במהלך אליפות וימבלדון 1912. הוא נפסל בסיבוב השני.

===מלחמת העולם הראשונה===

עם פרוץ מלחמת העולם הראשונה באוגוסט 1914, חזר ביסינג לשירות. הוא מונה לסגנו של קרל פון איינם מפקד הקורפוס ה-7. הקורפוס נכלל במסגרת הארמייה השנייה של קרל פון בילוב ולחם במהלך הפלישה הגרמנית לבלגיה. הוא שימש בתפקיד עד נובמבר 1914, והועלה לדרגת גנרל-אוברסט. בדצמבר מונה למושל של בלגיה הכבושה במקום קולמר פון דר גולץ. בתפקיד זה, ביסינג הוציא לפועל את מדיניות הפלמנפוליטיק (Flamenpolitik - מדיניות פלמית), אשר מטרתה הייתה לפצל את בלגיה לשתי מדינות נפרדות. ביסינג עודד הפרדה בין הפלמים דוברי ההולנדית לבין הוולונים דוברי הצרפתית, וב-21 במרץ 1917 חתם על צו שחילק את בלגיה לשתי ישויות מנהליות נפרדות: פלנדריה וולוניה. נאמור הוכרה כבירת ולוניה, אשר כללה את ארבעת המחוזות הדרומיים, ובריסל הוכרה כבירת פלנדריה אשר כללה את ארבעת המחוזות הצפוניים. בין היתר, ביסינג חתם על הוצאתה להורג של האחות הבריטית אדית קאוול, אשר טיפלה בחיילים משני צידי המתרס והואשמה בבגידה. ההוצאה להורג גררה זעם רב בבריטניה ובעולם.

באפריל 1917 נאלץ ביסינג לפרוש מהתפקיד בשל מחלת ריאה כרונית. ב-18 באפריל הוא נכנע למחלה בכפר במחוז בריסל. הוא היה בן 73 במותו.

==קישורים חיצוניים==

* [http://encyclopedia.1914-1918-online.net/article/bissing_moritz_ferdinand_freiherr_von מוריץ פון ביסינג] 

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1844
קטגוריה:גרמנים שנפטרו ב-1917
קטגוריה:חברי הבית העליון של הלנדטאג של פרוסיה
תומאס וולדהאוזר

תומאס דייוויד וולדהאוזר (באנגלית: Thomas David "Tom" Waldhauser; נולד ב-16 בדצמבר 1953) הוא גנרל אמריקאי בדימוס ששימש כמפקד פיקוד אפריקה של ארצות הברית, יוצא חיל הנחתים של ארצות הברית.

==קורות חייו==
וולדהאוזר נולד וגדל בעיירה דרום סט. פול שבמדינת מינסוטה. במהלך לימודיו באוניברסיטת במידג'י, השלים קורס קצינים במסגרת העתודה האקדמית של חיל הנחתים של ארצות הברית והוסמך כסג"ם. 

עם סיום לימודיו בשנת 1976, לאחר הסמכתו לקצונה, עבר וולדהאוזר בחיל הכשרה כלוחם וקורס קציני חי"ר. לאחר מכן שירת כמפקד מחלקה וכמפקד פלוגה. וולדהאוזר השלים את קורס הסיור של צבא ארצות הברית ושירת בשורה של תפקידי פיקוד ומטה בחיל.

בשנת 2000 מונה למפקד יחידת המשלוח ה-15 של הנחתים, ופיקד עליה במהלך הקרבות במלחמת אפגניסטן ובמלחמת עיראק. לאחר מכן שימש במספר תפקיד מטה ובהם סגן מפקד מפקדת הפיתוח הקרבי של חיל הנחתים וכראש המטה של פיקוד המבצעים המיוחדים. בשנים 2007–2009 שימש כמפקד דיוויזיית הנחתים הראשונה. בהמשך שימש כמפקד כוח המשלוח הראשון של חיל הנחתים וכמפקד כוחות הנחתים בפיקוד מרכז של ארצות הברית. לאחר מכן שימש כעוזר בכיר למזכיר ההגנה של ארצות הברית. ב-1 ביולי 2016 מונה למפקד פיקוד אפריקה של ארצות הברית ושירת בתפקיד עד יולי 2019.

==קישורים חיצוניים==

==הערות שוליים==

קטגוריה:גנרלים בחיל הנחתים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מפקדי דיוויזיית הנחתים הראשונה
קטגוריה:מפקדי פיקוד אפריקה של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1953
ארנסט פון אופן

ארנסט פרידריך אוטו פון אופן (בגרמנית: Ernst Friedrich Otto von Oven; 3 בפברואר 1859 – 21 במאי 1945) היה גנרל גרמני אשר פיקד על יחידות צבא שונות במלחמת העולם הראשונה.

==ביוגרפיה==
===תחילת דרכו===
אופן נולד ב-3 בפברואר 1859 במחוז הם בממלכת פרוסיה. כיום באזור מחוז ארנסברג במדינת נורדריין-וסטפאליה. ב-1878 התגייס כצוער לצבא הקיסרות הגרמנית והוצב ברגימנט הרגלים ה-91 (אולדנבורג). ב-14 בפברואר 1880 הועלה לדרגת לויטננט ולאחר שלמד באקדמיה הצבאית הפרוסית הועלה לדרגת אובר-לויטננט והוצב במטה הכללי. ב-1893 הועלה לדרגת האופטמן. ב-1903 מונה למפקד גדוד ברגימנט הרגלים ה-8 (התורינגי), ובהמשך הועלה לדרגת אוברסט-לויטננט והוצב ברגימנט הרגלים ה-27 (המגדבורגי ה-2 - לואי פרדיננד, נסיך פרוסיה). ב-7 באוגוסט 1908 הועלה לדרגת אוברסט ומונה למפקד רגימנט הרגלים ה-38 (שלזיה - גנרל-פלדמרשל גראף מולטקה).

===מלחמת העולם הראשונה===

ב-2 באוגוסט 1914 עם פרוץ מלחמת העולם הראשונה, מונה למפקד הדיוויזיה ה-21. הדיוויזיה שלו נכללה במסגרת הקורפוס ה-18 אשר היה חלק מהארמייה הרביעית בפיקוד אלברכט, דוכס וירטמברג. הוא השתתף בכיבוש לוקסמבורג, בפלישה הגרמנית לבלגיה ובפלישה לצרפת. ב-27 בינואר 1915 הוא הועלה לדרגת גנרל לוטננט. ב-1916 הוא השתתף בקרב ורדן ובקרב על הסום, ובתחילת 1917 מונה למפקד הקורפוס ה-21 והועבר לחזית המזרחית. הוא השתתף בבלימת מתקפת אגם נארוץ' ולאחר מכן הוחזר לחזית המערבית. הקורפוס שלו לחם בקרבות במסגרת פלגת הארמייה A ופלגת הארמייה B. הוא נפצע במהלך מתקפת מז-ארגון, אולם המשיך לפקד על הקורפוס ועל כך עוטר ב-25 באוקטובר 1918 בעיטור הפור לה מריט.

===אחריתו===
לאחר שביתת הנשק בנובמבר, הוא הוביל את חייליו חזרה לגרמניה והצטרף לרייכסווהר. ב-1919 הוא מונה לראש אגף המבצעים והוביל את חיילי הרייכסווהר שהשתתפו בכיבוש הרפובליקה הסובייטית הבווארית. ב-23 ביוני של אותה שנה הוא מונה למפקד הקורפוס ה-2 והוצב בגבול עם פולין. עם המעבר לצבא של 200,000 איש, אשר נכפה על גרמניה לאחר המלחמה, ב-30 בספטמבר פורק הקורפוס ה-2. אופן ויתר על תפקידיו ופרש מהצבא, ובתמורה דרש וקיבל דרגה של גנרל חיל הרגלים. הוא נפטר ב-21 במאי 1945 בעיר גוסלאר בגיל 86.

==קישורים חיצוניים==

* [http://prussianmachine.com/akb/oven.htm ארנסט פון אופן] 
* [http://www.deutsche-kriegsgeschichte.de/oven_e.html ארנסט פון אופן] 
* [http://www.bundesarchiv.de/aktenreichskanzlei/1919-1933/011/adr/adrmr/kap1_3/para2_56.html ארנסט פון אופן] 

קטגוריה:גנרלים בצבא הקיסרות הגרמנית
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1859
קטגוריה:גרמנים שנפטרו ב-1945
ג'יימס הולמס (קצין)

ג'יימס מייקל "מייק" הולמס (באנגלית: James Michael "Mike" Holmes, נולד 12 באפריל 1957) הוא קצין בדימוס בדרגת גנרל, בתפקידו האחרון שירת כמפקד פיקוד הקרב (ACC) בחיל האוויר של ארצות הברית.

==ביוגרפיה==
הולמס גדל בנוקסוויל שבטנסי. ב-1981 סיים לימודי תואר ראשון בהנדסת אלקטרוניקה מאוניברסיטת טנסי ולאחר הלימודים התגייס לחיל האוויר של ארצות הברית. עבר קורס טיס, שירת כמדריך טיסה וטייס F-15 איגל והוצב בין השאר ביפן ובגרמניה. 

בשנים 1999–2000 פיקד על טייסת קרב 27. בשנים 2002–2004 פיקד על להק המבצעים של כנף 14 ובשנים 2004–2006 פיקד על כנף 4. מילא תפקידי מטה בתחום התכנון במטה חיל האוויר ובמטה כוחות האוויר בפיקוד האוקיינוס השקט של ארצות הברית. בשנים 2008–2009 פיקד על כנף המשלוח האווירי 455 שהוצבה באפגניסטן. באוגוסט 2013 קודם לדרגת לוטננט גנרל ומונה לסגן מפקד פיקוד החינוך והאימונים של חיל האוויר. באוגוסט 2014 מונה לראש מחלקת תכנון במטה חיל האוויר. 

במרץ 2017 קודם לדרגת גנרל ומונה למפקד פיקוד הקרב של חיל האוויר. הוא שירת בתפקיד עד פרישתו באוגוסט 2020.

במהלך שירותו צבר מעל 4,000 שעות טיסה על מטוסי T-38 טאלון, ססנה T-37 טוויט, T-1A ג'ייהוקס ו-F-15 איגל. מתוכם מעל 500 שעות מבצעיות.

לאחר פרישתו משמש יועץ בכיר בחברת The Roosevelt Group.

הולמס בעל תואר שני בהיסטוריה מאוניברסיטת אלבמה, תואר שני באסטרטגיית לוחמה אווירית מאוניברסיטת חיל האוויר ותואר שני בלימודי ביטחון לאומי ממכללת המלחמה של הצי.

==קישורים חיצוניים==

* [http://www.af.mil/AboutUs/Biographies/Display/tabid/225/Article/1108488/general-james-m-holmes.aspx ביוגרפיה] באתר חיל האוויר של ארצות הברית
* [http://www.nellis.af.mil/News/tabid/6431/Article/1109867/gen-mike-holmes-takes-command-of-acc.aspx Gen. Mike Holmes takes command of ACC], אתר חיל האוויר של ארצות הברית, 10 במרץ 2017

קטגוריה:גנרלים בחיל האוויר של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מעוטרי מדליית השירות המצוין של חיל האוויר
קטגוריה:מעוטרי מדליית האוויר
קטגוריה:בוגרי אוניברסיטת טנסי
קטגוריה:בוגרי אוניברסיטת אלבמה
קטגוריה:טייסי חיל האוויר של ארצות הברית
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:אמריקאים שנולדו ב-1957
יהודה עמית

הרב יהודה שרגא עמית (נולד בי"ח בחשוון ה'תש"ח 1 בנובמבר 1947) הוא רב חרדי ליטאי ישראלי, מייסד וראש ישיבת קריית מלאכי.

==ביוגרפיה==
נולד בתל אביב, ליצחק ואדית פרומט שטינהרץ [עמית]. למד בבית הספר יבנה ברמת גן, במדרשיית נועם ובאוניברסיטת בר-אילן. שירת בחיל האוויר. במהלך שירותו הצבאי התקרב להרב חיים גריינמן ועל ידו חזר לעולם התורה. לאחר שירותו הצבאי החל ללמוד בכולל עזתה. לאחר תקופה החל להרצות בארגונים להחזרה בתשובה. והרבה מחיילי הצבא שביקשו דרך לחזור לעולם התורה היו במגע איתו להכניסם למסגרות תורניות, החזיר בתשובה בין היתר את הרב צבי ענבל.

לאחר נישואיו הביא קבוצת תלמידים במסגרת ישיבת הנגב, לאחמ"כ עם יסוד ישיבת אופקים עבר עם קבוצה מתלמדיו להקמת הגרעין התורני באופקים, וליסוד הישיבה שם, בשנות ה-80 הקים את ישיבת קריית מלאכי, בהמלצתם של הרב אלעזר מנחם שך והרב יעקב ישראל קניבסקי. הישיבה נועדה לקלוט תלמידים שלא למדו קודם לכן במסגרת ישיבתית חרדית. 

== משנתו הרוחנית ==
הרב עמית רואה את עצמו כממשיך בדרכו של החזון איש, ומקפיד על קיום הנהגותיו בישיבתו.

על אף שמטרתו בהקמת הישיבה להפוך צעירים לחרדים, הוא מתנגד לכך שהתלמידים יחליפו את כיפתם הסרוגה לכיפה שחורה בשנותיהם הראשונות בישיבה.

== משפחתו ==
נשוי לציפורה , מנהלת מכללת אופקים, ולהם 14 ילדים. מתגורר במושב תפרח. 

== קישורים חיצוניים ==
*[http://www.yeshivatkm.org/rosh.html ביוגרפיה של ראש הישיבה], באתר ישיבת קריית מלאכי
* 

קטגוריה:רבנים חרדים ישראלים
קטגוריה:ראשי ישיבות לחוזרים בתשובה
קטגוריה:בוגרי מדרשית נעם
קטגוריה:קריית מלאכי: רבנים
קטגוריה:בוגרי אוניברסיטת בר-אילן
קטגוריה:ישראלים שנולדו ב-1947
יוסף ארוואץ

הרב יוסף ארווּאץ (1847 – 1924) היה שד"ר ואיש ציבור מרוקאי-ירושלמי, מורה צדק, ממנהיגי ועד העדה המערבית בירושלים וחבר בית הדין שלה, ממייסדי שכונת אבן ישראל בעיר ואב בית הדין של העדה הספרדית ביפו.

==ביוגרפיה==
נולד ברבאט שבמרוקו בשנת 1847 (ה'תר"ז) לרב משה ארוואץ, בן למשפחה שמוצאה במוגדור. בגיל 12 עלה עם הוריו לירושלים, והתחנך שם אצל הרבנים דוד בן שמעון ורפאל אלעזר בן טובו, מנהיגי העדה המערבית.

בגיל 18 החל ללמוד בישיבתו של הרב רפאל מאיר פאניז'יל (גיסו לעתיד) ואצל הרב אליהו פאניז'יל. לאחר שהתייתם מאביו בגיל 20, נישא לבתו של הרב יהודה פאניז'יל, ובגיל 23 הוסמך להוראה על ידי הרב דוד בן שמעון. 

בשנת 1872 (ה'תרל"ג) לערך יצא כשד"ר בשליחות למערב החיצון (אזור אלג'יריה, תוניס ולוב) מטעם בית הספר דורש ציון. בהמשך יצא בשליחויות נוספות מטעם כוללות המערבים, כוללות חברון, ישיבת המקובלים בית אל, בית החולים משגב לדך ועוד.

במסעותיו ביקר בין היתר בטריפולי, בתוניסיה, באלג'יריה, במרוקו (מוגדור; 1900), בגרמניה (ברלין, 1894), באיטליה, בהונגריה, ובצרפת (1890). מתוקף היותו ציר ירושלים באיטליה, אוסטריה ומספר ערים בגרמניה, בנסיעתו לאיטליה בשנת 1896 (ה'תרנ"ו) נפגש עם מלך איטליה ויטוריו אמנואלה השני, ובשנת 1902 (ה'תרס"ב) נפגש שם עם המלך ויטוריו אמנואלה השלישי.

במשך תקופת מגוריו בירושלים נמנה עם מנהיגי ומנהלי ועד העדה המערבית בעיר, ושימש כחבר בית הדין של העדה לצד הרב משה מלכא והרב נחמן בטיטו. נסיעותיו ופעילותו בעיר סייעו רבות לרכישת השטח והמבנה של בית החולים משגב לדך, ומבני מוסדות נוספים. כן נמנה עם מייסדי שכונת אבן ישראל בעיר.

בשנת 1903 (ה'תרס"ג) עבר להתגורר עם משפחתו ביפו, שם מונה לשמש כאב בית הדין של העדה הספרדית בעיר עד לשנת 1923 (ה'תרפ"ג), ולאחר מינוי הרב בן-ציון מאיר חי עוזיאל לראש הרבנים בעיר, מונה לשמש כדיין וכמורה צדק בבית הדין המאוחד של עדות הספרדים והאשכנזים.

בתקופת מלחמת העולם הראשונה עבר להתגורר באלכסנדריה שבמצרים בעקבות היותו אזרח צרפת, דבר שאף מנע ממנו לכהן במשרת החכם באשי ביפו. בסיום המלחמה חזר לישראל והשתכן שוב ביפו, שם שימש שוב כדיין בבית הדין המאוחד.

הלך לעולמו ב-18 בדצמבר 1924 (כ"א בכסלו ה'תרפ"ה), ונקבר בבית העלמין היהודי ביפו.

== חיבוריו ==
* הוד יוסף - דרושים מנאומים שנשא בישראל ובמסעותיו בעולם, שלושה חלקים, ירושלים ה'תרס"ה
חלק מחיבוריו אבדו במהלך מלחמת העולם הראשונה.

== לקריאה נוספת ==
* משה דוד גאון, יהודי המזרח בארץ ישראל, חלק ב' (עמ' 119)

== קישורים חיצוניים ==
* [http://www.hebrewbooks.org/pagefeed/hebrewbooks_org_36724_127.pdf יוסף ב"ר משה ארוואץ], בספר יהודי המזרח בארץ ישראל, באתר HebrewBooks
* אברהם אלמליח, [http://www.jpress.nli.org.il/Olive/APA/NLI_heb/SharedView.Article.aspx?href=DHY%2F1925%2F01%2F16&id=Ar00600&sk=357DF9DC הרה"ג יוסף ארוואץ ז"ל], בעיתון דואר היום, 16 בינואר 1925, באתר עיתונות יהודית היסטורית
* 
* 

== הערות שוליים ==

קטגוריה:רבנים מרוקאים
קטגוריה:שד"רים
קטגוריה:אנשי ועד העדה המערבית בירושלים
קטגוריה:מייסדי שכונות ירושלים
קטגוריה:ירושלים: רבנים
קטגוריה:יפו: רבנים
קטגוריה:יפו: אישים
קטגוריה:אנשי עליות קדומות לארץ ישראל
קטגוריה:מגורשי יפו 1914
קטגוריה:אבות בתי דין
קטגוריה:אישים הקבורים בבית העלמין היהודי ביפו
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1847
קטגוריה:ארץ-ישראלים שנפטרו ב-1924
אליפות גרמניה בכדורגל 1944

אליפות גרמניה בכדורגל 1944 הייתה העונה ה-37 של התחרות. 
 
תחרויות אזוריות נערכו ב-31 גאוליגות אזוריות. מנצחי תחרויות אלו השתתפו באליפות המדינה. תחילה תחילה התקיימו סיבובים מוקדמים בהם נקבעו עולות לרבע הגמר. כל משחקים נערכו בשיטת מפגש יחיד. המשחק על המקום השלישילא התקיים.

למשחק הגמר הגיעו דרזדנר וקבוצת לופטוואפה המבורג. דרזדנר ניצחה במשחק הגמר 0:4. זו הייתה האליפות השנייה בתולדות המועדון והשנייה ברציפות.

==מהלך התחרות==
לאחר שני סיבובים מוקדמים הקבוצות החלו במשחקי רבע הגמר.

==משחק הגמר==

==כדורגלנים מצטיינים==
הלמוט שן משאלקה 04 כבש 14 שערים ובכך זכה בתואר מלך השערים. 

==קישורים חיצוניים==
* [http://www.rsssf.com/tablesd/duithistpre45.html#44 נתונים מפורטים מאתר rsssf]
* [https://web.archive.org/web/20200218031853/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1944 בגרמניה
דייוויד רוקפלר

דייוויד רוקפלר (באנגלית: David Rockefeller; 12 ביוני 1915 - 20 במרץ 2017) היה בנקאי ונדבן אמריקאי, יו"ר ומנכ"ל בנק צ'ייס.

== ביוגרפיה ==
הוא היה בנם החמישי של איש העסקים והנדבן, ג'ון דייוויסון רוקפלר הבן, ושל הנדבנית ואשת החברה הגבוהה, אבי אולדריץ'-רוקפלר. לרוקפלר היו ארבעה אחים ואחות: אבי (1903-76), נלסון רוקפלר, שהיה סגן נשיא ארצות הברית ומושל ניו יורק, ג'ון השלישי (1906-78), לורנס (1910–2004), וינטרופ (1912-73) ודייוויד (1915–2017). אביו ג'ון היה בנו היחיד של מייסד חברת הנפט סטנדרד אויל, ג'ון דייוויסון רוקפלר האב והמורה לורה סלסטיה "קטי" ספלמן. אמו אבי הייתה בתו של הסנטור נלסון אולדריץ', חבר המפלגה הרפובליקנית מרוד איילנד, ואביגייל פירס טרומן "אבי" צ'פמן.

רוקפלר היה החבר הוותיק ביותר במשפחת רוקפלר מיולי 2004 ועד מותו מנסיבות טבעיות בהיותו בן 101, ב-20 במרץ 2017.

הונו האישי של רוקפלר הוערך לאחר פטירתו ב-3.3 מיליארד דולר.

בתחילת שנות השבעים של המאה העשרים יזם את הקמת ועד השלישייה לתיאום בין צפון אמריקה, מערב אירופה ויפן.

==קישורים חיצוניים==

* 
* 

קטגוריה:ניו יורק: אישים
קטגוריה:בנקאים אמריקאים
קטגוריה:מיליארדרים אמריקאים
קטגוריה:נדבנים אמריקאים
קטגוריה:תורמי התחייבות הנתינה
דייוויד
קטגוריה:אמריקאים שהגיעו לגיל מאה
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת שיקגו
קטגוריה:מקבלי עיטור מסדר הצלב הדרומי
קטגוריה:חברי ועד השלישייה
קטגוריה:אמריקאים שנולדו ב-1915
קטגוריה:אמריקאים שנפטרו ב-2017
דייוויד אברמסון

דייוויד אברמסון (באנגלית: David H. Abramson), הוא שחיין יהודי-אמריקאי בעבר, אלוף ושיאן המכביה השישית (השישית 1961). שיאן ה-NCAA במשחה ל-500 יארד חופשי ואלוף המכללות במשחה ל-440 יארד חופשי בפעם האחרונה שמשחה זה התקיים.

אברמסון מומחה ברפואת עיניים אונקולוגית ומנהל המחלקה ב-Memorial Sloan Kettering Cancer Center (MSK or MSKCC), שבניו יורק, המחלקה היחידה מסוגה בארצות הברית.

== ביוגרפיה ==
אברמסון נולד וגדל במנהטן, בנם השני של ג'ק ורות' אברמסון. הוא גדל במשפחה של שחיינים. אביו ג'ק, היה חבר בוועד האולימפי האמריקאי ומנהל המבחנים האמריקאים בשחייה, קפיצה למים וכדורמים לאולימפיאדת טוקיו (1964). שני אחיו, הבכור אלן והצעיר ריצ'רד, היו שחיינים מצטיינים.

===כוכב המכביה שישית===
בתחרויות השחייה של המכביה השישית שנערכו בספטמבר 1961 זכה אברמסון ב-3 מדליות זהב, במשחה ל-400 מטר חuפשי בשיא מכביה חדש של 4:33.0 דקות, לפני דייוויד קרצקי מארצות הברית (4:49.5 דקות) וג. סולטמן מדרום אפריקה (4:49.5 דקות), במשחה ל-1500 מטר בשיא מכביה חדש של 18:45.4 דקות, לפני אחיו הצעיר ריצ'רד אברמסון (19:33.2 דקות) וג. סולטמן (19:35.6 דקות) ובמשחה שליחים 4x200 מטר בשיא מכביה חדש של 8:46.3 דקות, לפני ישראל 9:23.3 דקות ודרום אפריקה (9:25.6 דקות).

בשנת 1965 סיים את לימודיו באוניברסיטת הווארד.

== תארים והישגים ==
* בשנת 1993 נבחר אברמסון להיכל התהילה של אוניברסיטת הרווארד.

==קישורים חיצוניים==

* 
* [http://www.gocrimson.com/sports/mswimdive/2014-15/releases/201506027f1api Harvard Men’s Swimming Class of 1965 Takes On Swimmers in 2015] , Harvard University, June 02, 2015 

== הערות שוליים ==

קטגוריה:אלופי המכביה: שחיינים
קטגוריה:בעלי תואר דוקטור מאוניברסיטת הרווארד
קטגוריה:רופאים יהודים אמריקאים
קטגוריה:שחיינים יהודים אמריקאים